armvectores/hy_wikipedia_2023 huggingface dataset:
Պերվոմայսկոե (գյուղ, Խայբուլինսկի շրջան)

Անվան այլ կիրառումների համար տե՛ս՝ ՊերվոմայսկոեՊերվոմայսկոե (ռուս.՝ Первомайское, բաշկիրերեն՝ Первомайский), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 346 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիհիդրոգենի մոնօքսիդ

Այս հոդվածը գիտական հումորի մասին է։ Միացության համար տես Ջուր:
Դիհիդրոգենի մոնօքսիդ (անգլ.՝ Dihydrogen monoxide hoax, DHMO), գիտական հումոր, մոլորեցում, ջրի այլընտրանքային քիմիական անվանումը, որն օգտագործվում է լայն հանրությանը շփոթեցնելու և մոլորեցնելու համար։ Հումորի նպատակն է ցույց տալ, որ գիտական գիտելիքների բացակայությունը կարող է բերել քիմիաֆոբիայի առաջացմանը։


== Պատմություն ==
Հումորի հանրաճանաչ տարբերակը հորինել են Սանտա Կրուզի Կալիֆոռնիայի համալսարանի ուսանողներ Էրիկ Լեխները, Լարս Նորպչենը և Մեթյու Քաուֆմանը 1990 թվականին, որոնք տարածել էին այն քամպուսով՝ որպես ջրի աղտոտում վտանգավոր միացությունով՝ դիհիդրոգենի մոնօքսիդով։ Միտքն առաջացել է Մեթյուի մոտ «Ջրածնի հիդրօքսիդ»-ի զգուշացման համանմանությամբ, որը տպագրվել է Միչիգանի «Durand Express» թերթում, որից հետո երեք ընկերները որոշել են հորինել մի տերմին, որը «կհնչեր էլ ավելի վտանգավոր»։ Էրիկը տպագրել է զգուշացումը համակարգչի վրա, որից հետո այն բազմացվել է պատճենման սարքով։
1994 թվականին Քրեյգ Ջոնսոնը ստեղծել է «Միավորում դիհիդրոգենի մոնօքսիդի արգելման համար» կայք։
1997 թվականին Նատան Զոները՝ Այդահո Ֆոլս քաղաքի Իգլ Ռոկ դպրոցի 14 ամյա աշակերտը, իր 50 համադասարանցիների շրջանում արված հարցումից ստացել է 43 կողմ ձայն քիմիկատի արգելման համար։ Իր հետազոտության համար, որի վերնագիրն էր «Որքա՞ն դյուրահավատ ենք մենք», նա ստացել է տեղի գիտական մրցության առաջին մրցանակը։ Այս հետազոտության հիման վրա՝ լրագրող Դեյվիդ Մուրրեյը ստեղծել է «Զոներիզմ» (անգլ.՝ Zohnerism) տերմինը, որը նշանակում է «փաստի օգտագործում, որը բերում է գիտությունից անտեղյակ հասարակության սխալ կարծիքի»։
1998 թվականի ապրիլի 1-ին Ավստրալիայի պառլամենտի անդամը հայտարարել է միջազգային մասշտաբով միավորում դիհիդրոգենի մոնօքսիդի արգելման համար։


=== Զգուշացում վեբ-կայքում ===
Առաջին անգամ դիհիդրոգենի մոնօքսիդը հիշատակվել է «Pittsburgh Post-Gazette» վեբ-կայքում՝ որպես «Միավորում դիհիդրոգենի մոնօքսիդի արգելման համար», որն իրենից ներկայացնում էր Քրեյգ Ջեքսոնի կողմից մտացածին կազմակերպություն։ Գգուշացումները (որի բոլոր պնդումները համապատասխանում են իրականությանը) ունեին հետևյալ տեսքը`


== Անվանակարգ ==
Դիհիդրոգենի մոնօքսիդը ջրի գիտական անվանումներից մեկն է, որն ունի Н2О քիմիական բանաձևը, որտեղ H2` «դիհիդրոգեն»-ն է (լատ.՝ Hydrogenium` ջրածին), իսկ O` «մոնօքսիդ»-ը (թթվածին)։
2005 թվականի IUPAC-ի որոշմամբ՝ ընդունվեց, որ անօրգանական կամայական նյութի համար չկա հստակ որոշված անվանում։ Քիմիական անվանակարգի նպատակն է անվանել նյութն այնպես, որպեսզի բացառվի երկիմաստությունը (յուրաքանչյուր անվանմանը պետք է վերաբերվի միայն մեկ նյութ)։ Չնայած այս ամենին՝ հնարավոր անվանումների թիվը սահմանափակ է։ «Դիհիդրոգենի մոնօքսիդ» անվանումը համարվում է ջրի պաշտոնապես ճանաչված և ընդունված անվանումներից մեկը։


== Հիշատակում ==
Այս անվանումը և «Միավորում դիհիդրոգենի մոնօքսիդի արգելման համար»-ը հանդիպում են Penn & Teller։ Bullshit! հաղորդման առաջին եթերաշրջանի 13-րդ մասում։


== Ծանոթագրություններ ==


== Արտաքին հղումներ ==
Դիհիդրոգենի մոնոօքսիդի մասին հոդված Urban Legends Reference Pages կայքում (անգլ.)
Հումորին նվիրված կայք (անգլ.)
Ֆյումիչինո

Ֆյումիչինո (իտալ.` Fiumicino), կոմունա Իտալիայում, մտնում է Լացիո մարզի Հռոմ գավառում։
Բնակչությունը` 59373 մարդ (2008 թվականի տվյալներով), բնակչության խտությունը՝ 279 մարդ/կմ2, տարածքը՝ 213կմ2, փոստային ինդեքսը՝ 054, հեռախոսային կոդը՝ (+39) 06։


== Ժողովրդագրություն ==
Բնակչության դինամիկան՝


== Կոմունայի վարչություն ==
Հեռախոսահամար՝ 06 65210244 - 06 65210245
Պաշտոնական կայք՝ www.fiumicino.net Archived 2006-02-04 at the Wayback Machine.


== Արտաքին հղումներ ==
Պաշտոնական կայք Archived 2006-02-04 at the Wayback Machine.
Կայք


== Ծանոթագրություններ ==
Լևոկումսկոեի շրջան

Լևոկումսկոեի շրջան (ռուս.՝ Левокумский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1924 թվականին։ Վարչական կենտրոնը՝ գ․ Լևոկումսկոե։


== Աշխարհագրություն ==
Շրջանի տարածքի մակերեսը կազմում է 4687,18 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 41152 մարդ։ Բնակչության խտությունը կազմում էր 8,78 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ֆոնսալեչե

Ֆոնսալեչե  (իսպ.՝ Fonzaleche), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 17 կմ2 տարածք։ Բնակչությունը կազմում է 147 մարդ (2010 թվականի տվյալներով)։ Գտնվում է պրովինցիայի վարչական կենտրոնից 18 կմ հեռավորության վրա։
(9277) Տոգաշի

(9277) Տոգաշի (անգլ.՝ Togashi), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 9-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,359738 ա. մ., առավելագույնը մոտենում է 2,0781 ա. մ. հեռավորության վրա և հեռանում 2,6414 ա. մ.։ Արեգակի շուրջ մեկ ամբողջական պտույտ է կատարում 1324,02 երկրային օրվա ընթացքում, իր ուղեծրով շարժվելով միջինում 0,271899 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9277) Տոգաշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռաջա (գյուղ, Բատեցկի շրջան)

Անվան այլ կիրառումների համար տե՛ս՝ Ռաջա (այլ կիրառումներ)Ռաջա (ռուս.՝ Раджа), գյուղ Ռուսաստանի Նովգորոդի մարզի Բատեցկի շրջանի կազմում։
Բնակչությունը 2010 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դենգուբովկա (գյուղ, Մոնաստիրշչինսկի շրջան)

Դենգուբովկա (ռուս.՝ Деньгубовка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տարանովկա (այլ կիրառումներ)

Տարանովկա, կարող է վերաբերել՝

Տարանովկա - գյուղ Ուկրաինայի Խարկովի մարզի Զմիյովի շրջանում
Տարանովկա - գյուղ Ռուսաստանի Սմոլենսկի մարզի Խիսլավիչսկի շրջանի կազմում
Սեմյոնովսկոե (գյուղ, Տյոմկինսկի շրջան)

Անվան այլ կիրառումների համար տե՛ս՝ ՍեմյոնովսկոեՍեմյոնովսկոե (ռուս.՝ Семёновское), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չու (գետ)

Չու (ղրղզ.՝ Чүй, ղազ.՝ Шу), գետ Ղրղզստան, Ղազախստանում։


== Աշխարհագրություն ==
Չու գետը սկիզբ է առնում Ջոնարիկ և Կոչկոր գետերի միախառնման վայրից և թափվում է Աշչիկոլ իջվածք։ Ակունքը ծովի մակարդակից գտնվում է 1700 մ բարձրության վրա։ Գետի ափին են գտնվում աջից՝ Չոն-Կեմին, Իրգայտի, Կակպատաս, ձախից՝ Ալամեդին, Ակսու, Կուրագատի։


== Հիդրոգրաֆիա ==
Չու գետի երկարությունը կազմում է 1069 կմ, ավազանի մակերեսը՝ 62 500 կմ2 է։ Գետի ջրի ծախսը միջինում կազմում է 130 մ3։


== Տես նաև ==
Գետ
Ակունք և Գետաբերան


== Արտաքին հղումներ ==
Չու գետի մասին Սովետական Մեծ Հանրագիտարանում
Դաշկայա

Դաշկայա լեռ Թուրքիայի Կարսի նահանգում, Կարսի սարահարթի արևմտյան կողմում, Կարսից հյուսիս - արևմուտք, Կարս գետի հովտում։ Բարձրությունը 2007 մ է։


== Ծանոթագրություններ ==
Կիկինի պալատ

Կիկինի պալատ ռուս.՝ Кикины палаты, ճարտարապետական հուշարձան Ռուսաստանի Դաշնության Սանկտ Պետերբուրգ քաղաքում՝ «պետրոսյան բարոկկո» ոճով կառուցված։ Դա քաղաքի պատմության մեջ կառուցված առաջին պալատն էր։
Պետրոս Մեծ կայսեր (1682-1725) խորհրդական, ծովակալ Ալեքսանդր Կիկինի համար 1714-1720 թվականներին կառուցված այս պալատը նրա միակ պահպանված տունն է։ Հավանաբար նրա ճարտարապետն է եղել Անդրեաս Շլյուտերը։ Կառուցվել է Սմոլնի (այժմ՝ Սանկտ Պետերբուրգի նահանգապետարան) շինությունից ոչ հեռու։ 1718 թվականին Կիկինը գլխատվել է արքայազն Ալեքսեյ Պետրովիչի առևանգումը կազմակերպելու համար, իսկ նրա տունը բռնագրավվել է ռուսական գանձարան։
1719-1727 թվականներին այստեղ են գտնվել Պետրոս Մեծի Կունտսկամերայի և նրա անձնական գրադարանի նյութերը։ 1720-ական թվականներին պալատը վերակառուցվել է։ 1733 թվականին այստեղ են տեղափոխվում այլ կառույցներ, այդ թվում՝ այրուձիի ջոկատի եկեղեցին։
1829 թվականին այն կրկին վերակառուցվել է Ալեքսանդր Շտաուբերտի ճարտարապետությամբ, իսկ բարոկկոյի ոճով կառուցված դեկորը ոչնչացվում է։
Լենինգրադի բլոկադայի ընթացքում Կիկինի պալատը խիստ տուժել է, բայց 1952-1956 թվականներին վերականգնվել ճարտարապետ Իրինա Բենուայի շնորհիվ՝ բերվելով նախկին տեսքի։ Այժմ այն ծառայում է որպես երաժշտական ուսումնարան։


== Գրականություն ==
Петров А. Н., Архитектурное наследство, М.1953, 141-147 էջեր


== Արտաքին հղումներ ==
Կիկինի պալատի մասին Սանկտ Պետերբուրգի հանրագիտարանում (ռուս.)
Կտավատ խոշորածաղիկ

Կտավատ խոշորածաղիկ (լատ.՝ Linum grandiflorum), կտավատազգիների ընտանիքին պատկանող միամյա ծաղկաբույս։ Վայրի վիճակում հանդիպում է Հյուսիսային Ամերիկայում։ Ցանքը կատարում են անմիջապես բաց գրունտում՝ ապրիլ ամսին։


== Նկարագրություն ==
Կտավատ խոշորածաղկի ցողունն ուղիղ է, ճյուղավորված, 30-50 սմ բարձրությամբ։ Տերևները բազմաթիվ են, երկարավուն, բաց կանաչ գույնի։ Ծաղիկները մեկական են՝ ծաղկափթթություններով, կարմիր։ Այլատեսակները տարբերվում են կարմիր գույնի տարբեր նրբերանգներով։ Ծաղկում է առատ և երկարատև՝ հունիսից մինչև սեպտեմբեր։
Խոշորածաղիկ կտավատը լուսասեր է, լավ աճելու և փարթամ ու երկարատև ծաղկելու համար պահանջվում է բաց, արևոտ վայրեր, փուխր, ստրուկտուրային, սննդանյութերով հարուստ, չափավոր խոնավ և լավ դրենաժի ենթարկվող թեթև ավազային կամ կավավազային հողեր։
Մշակության ընթացքում անրաժեշտ է ժամանակին ապահովել խոնավությամբ, պայքարել մոլախոտերի դեմ, հողը միշտ պահել փուխր վիճակում։


== Օգտագործում ==
Կտավատ խոշորածաղիկը օգտագործվում է ծաղկային զանազան ձևավորումներում՝ ծաղկաթմբերում, ծաղկամարգերում, ծաղկային օջախներում, միքսբորդերներում, քարապարտեզներում և ալպինարիաներում։ Հաջողությամբ կարելի է մշակելՀայաստանի Հանրապետության բնակլիմայական բոլոր գոտիներում։


== Ծանոթագրություններ ==
(3654) AAS

(3654) AAS, աստերոիդ աստերոիդների հիմնական գոտում։ Հայտնաբերվել է 1949 թվականի օգոստոսի 21-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,262275 ա. մ., առավելագույնը մոտենում է 1,8081 ա. մ. հեռավորության վրա և հեռանում 2,7164 ա. մ.։ Արեգակի շուրջ մեկ ամբողջական պտույտ է կատարում 1242,84 երկրային օրվա ընթացքում, իր ուղեծրով շարժվելով միջինում 0,289658 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3654) AAS աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոմինի

Կոմինի (ուկրաիներեն՝ Комини), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Կոմինի գյուղում բնակվում էր 179 մարդ։ Բնակավայրը զբաղեցնում է 0,795 կմ² տարածք։ Բնակչության խտությունը կազմում էր 225,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Ժուան դա Բոա Վիստայի գավառ

Սան Ժուան դա Բոա Վիստայի (պորտ.՝ Microrregião de São João da Boa Vista) գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 445 533 մարդ 2005 թվականի տվյալով։ Զբաղեցված տարածքը 5429,437  կմ²։ Բնակչության խտությունը 78,0  մարդ/կմ²։


== Վիճակագրություն ==
Համախառն ներքին արտադրանքը կազմել է 4 212 528 008,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 249,49 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,810։


== Գավառի կազմ ==
Գավառի կազմի մեջ են մտնում հետևյալ համայնքները.

Կակոնդի
Կազա Բրանկա
Իտոբի
Սլավոլյուբ Էդուարդ Պենկալա

Սլավոլյուբ Էդուարդ Պենկալա (խորվ.՝ Slavoljub Eduard Penkala, ապրիլի 20, 1871(1871-04-20), Լիպտովսկի Միկուլաշ, Հունգարիայի թագավորություն, Տրանսլեյտանիա, Ավստրո-Հունգարիա - փետրվարի 5, 1922(1922-02-05), Զագրեբ, Croatia and Slavonia, Սերբերի, խորվաթների և սլովակների թագավորություն), լեհական, նիդերլանդական և հրեական արմատներով խորվաթ ինժեներ-քիմիկոս և գյուտարար։ Հայտնի է որպես առաջին խորվաթական ինքնաթիռի կոնստրուկտոր և 80-ից ավելի գյուտերի հեղինակ։


== Կենսագրություն ==
Ծնվել է Լիպտովսկի-Միկուլաշ քաղաքում (այն ժամանակ՝ Հունգարիայի թագավորություն, այժմ՝ Սլովակիա) 1871 թվականին։  Նրա հայրը՝ Ֆրանցիշեկ Պեկալան, լեհ էր, իսկ մայրը՝ Մարիա Հանելը, հոլանդուհի էր։  Քիմիա է սովորել է Վիեննայի համալսարանում և Դրեզդենի տեխնոլոգիական համալսարանում, որն ավարտել է 1898 թվականին։ Այնուհետև աշխատել է Կոշիցե քիմիական արտադրամասում։ 1900 թվականին ընտանիքով տեղափոխվում է Զագրեբ (այն ժամանակ՝ Խորվաթիա և Սլավոնիա թագավորություն, նաև Ավստրո-Հունգարիայի մի մասը), որտեղ, ի նշան իր նոր հայրենիքի հանդեպ հավատարմության, իր անվանը ավելացնում է «Սլավոլյուբ» (սլավյանոֆիլ)։ 1904 թվականին նշանակվել է թագավորական տեխնիկական սուպերվիզոր (խորվ.՝ kraljevski tehnički nadzornik)։
Պենկալի առաջին արտոնագրված գյուտերը եղել են թերմոսը և  պտտվող ատամի խոզանակը։ Իսկ առավել հայտնի ու խոշոր են եղել է մեխանիկական գրիչը (1906) ու կոշտ թանաքով փետուրով գրիչը (1907), ինչպես նաև ամրակները, որոնց օգնությամբ գրիչն ամրացվում էր գրպանում։ Ի թիվս այլ գյուտերի՝ անոդային մարտկոցը, ախտահանող միջոցներ, վագոնային արգելակներ, մանոմետր, ուժաչափ և ծախսաչափ։  Հայտնի են նրա տուրբինային անիվների, ուղղաթիռային շարժիչների գծագրերը, մինչ այդ մեխանիզմների ստեղծվելը։
1908 թվականին Պենկալան սկսում է թռչող սարք մշակել, որի կառավարումը պետք է այնքան պարզ լիներ, որ առանց հատուկ պատրաստության ցանկացած մարդ կարող էր թռչել։  Արտոնագիրը ստացել է 1909 թվականին, իսկ մեքենան ավարտել է 1910 թվականին, և Դրագուտին Նովակի օդանավով պոկվել է գետնից։ Գյուտարարը շարունակել է բարելավել սարքի կառուցվածքը, սակայն այն կառավարելը դեռ հեշտ չէր։  Ավելի ուշ թռիչքային փորձարկումների ընթացքում մոնոպլանը վնասվածք է ստացել, և Պենկալան դադարեցրել է սարքի հետագա մշակումը։ Այնուամենայնիվ, սարքը Խորվաթիայում առաջին ինքնաթիռն է, որը նախագծել և թռիչքներ է իրականացրել։
1906 թվականին Փենկալան, Էդմունդ և Մաուրուս Մոստեր եղբայրների հետ հիմնադրում է Penkala-Edmund Moster & Co ընկերությունը։ Զագրեբում կառուցվում է գործարան, որտեղ սկսվում է Պենկալայի գրիչների և այլ գյուտերի արտադրությունը։ Շուտով ընկերությունը դառնում է գրամեքենաների աշխարհի խոշորագույն արտադրողներից մեկը, իսկ մեխանիկական գրիչը հաջողություն է ձեռք բերում 70 երկրների շուկաներում։
Էդուարդ Պենկալան մահացել է Զագրեբում 50 տարեկան հասակում՝ թոքաբորբից։ Նա թաղված է Միրոգոյ գերեզմանատանը։


== Ծանոթագրություններ ==
Դյուլդյուլդաղ

Դյուլդյուլդաղ (Հաջի Դյուլդյուլ, Հաջի Տյուլտյուլ, Տյուլտյուլտաղ), լեռնաճյուղ Կիլիկիայում, Ամանոսի լեռների հյուսիսային հատվածում, Մարաշ քաղաքից հարավ-արևմուտք։ Բաղկացած է երկու լեռնագագաթներից, որոնք միացած են իրար հետ՝ կազմելով Դյուլդյուլդաղը։


== Ծանոթագրություններ ==
Անդրեյ Բոյկո (երգիչ)

Անդրեյ Վադիմովիչ Բոյկո (ուկրաիներեն՝ Андрій Вадимович Бойко, դեկտեմբերի 15, 2002(2002-12-15), Կիև, Ուկրաինա), ուկրաինացի երգիչ, «Մանկական Նոր ալիք 2014»-ի հաղթող, «Սլավյանսկի բազար»-ի արծաթե մեդալակիր, ինչպես նաև Մանուկների ձայնի երրորդ մրցաշրջանի եզրափակչի մասնակից։


== Ստեղծագործություն ==
Անդրեյ Բոյկոն ծնվել է երաժիշտների ընտանիքում՝ մայրը ջութակահարուհի է, հայրը՝ հոբոյիստ։ Բոյկոյի հետաքրքրությունը երաժշտության հանդեպ սկսվել Է Էլվիս Փրեսլիի ստեղծագործությամբ հետաքրքրվելով։ Ավելի ուշ ունեցել է ևս մեկ կուռք՝ Ֆրեդի Մերկուրին։ Առաջին անգամ Կիևի ֆիլհարմոնիայում բեմ է դուրս եկել 6 տարեկանում՝ Կամերային նվագախմբի ուղեկցությամբ նվագելով թմբուկի պարտիան Մոցարտի Խաղալիքների սիմֆոնիայում,։ Անդրեյը 8 տարեկանում պրոֆեսիոնալ կերպով սկսել է զբաղվել վոկալով, երբ նրան տվել են մանկական էստրադային-վոկալ Співайко ստուդիա։ 
2013 թվականին հասել է կիսաեզրափակիչ «Голос. Діти» հեռուստահաղորդման առաջին եթերաշրջանում՝ կույր լսումների արդյունքների շնորհիվ ընկնելով Օլեգ Սկրիպկայի թիմ։ Նույն տարում առաջին տեղն է զբաղեցրել «Крок до зірок» (ռուս.՝ «Шаг к звёздам»)  հեռուստատեսային նախագծում։ Դարձել է Մանկական Եվրատեսիլի ազգային ընտրության կիսաեզրափակչի մասնակից։ Նույն թվականին դարձել է «Պարադիզ» պրոդյուսերական կենտրոնի սան։
2014 թվականի հուլիսին «Սլավյանսկի բազար» փառատոնի շրջանակներում անցկացվող «Վիտեբսկ-2014» XII միջազգային մանկական երաժշտական մրցույթում զբաղեցրել է երկրորդ տեղը։ Օգոստոսին դարձել է «Մանկական Նոր ալիք 2014»-ի հաղթող։ Սեպտեմբերին մասնակցել է «Ուզում եմ Մելաձեի մոտ» նախագծին, որը Կոնստանտին Մելաձեն սկսել է նոր բոյ-բենդի մասնակիցների որոնման համար, սակայն իր տարիքի պատճառով առաջ չի գնացել։
2015 թվականի դեկտեմբերին թողարկվել է «Հրեշտակ» երգի տեսահոլովակը, որը գրել է Անդրեյ Ֆրանցուզը։ Տեսահոլովակի ռեժիսորը Եվգենի Տոլմաչեն է։ Տեսահոլովակը դարձել է «Young Voice of Music Box 2015» մրցույթում հաղթելու մրցանակ, որը վարում էր ուկրաինական Music Box UA հեռուստաալիքը։
2016 թվականին մասնակցել է ուկրաինական Մանուկների ձայնը հեռուստանախագծի երրորդ եթերաշրջանին։ Առաջին կույր լսումների ժամանակ դեպի նա շրջվել են բոլոր երեք ժյուրիի անդամները, նա նախընտրել է գնալ Մոնատիկի թիմ։ Բոյկոն հասել է մինչև նախագծի եզրափակիչ, սակայն երրորդ մրցաշրջանի հաղթող դարձել է Էլինա Իվաշչենկոն։
2018 թվականին «Դպրոց» հեռուստասերիալի երկրորդ եթերաշրջանում քասթինգ է անցել, որում նրան բաժին է հասել 10-րդ դասարանի նոր աշակերտի դերը։ «Հաջողության Ֆավորիտները–2018» ժողովրդական նախասիրությունների ուկրաինական վարկանիշի արդյունքներով ճանաչվել է «Տարվա երիտասարդ տաղանդ» մրցույթի փորձագետների ֆավորիտը։ 


== Սկավառակագրություն ==


=== Ստուդիական ալբոմներ ===


==== «Աշխարհ երկուսի համար» ====


=== Սինգլեր ===
«Աղջիկը ինձ հետ է» (2019)
«Պարզապես այդպես չէ» (2020)


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Օքսուզցոց գեղ

Օքսուզցոց գեղ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Մեինա

Մեինա (իտալերեն՝ Meina), կոմունա Իտալիայի Պիեմոնտ մարզի Նովարա գավառում։
Բնակչությունը կազմում է 2446 մարդ (2008 թվականի տվյալներով)։ Բնակչության խտությունը՝ 314 մարդ/կմ²։ Տարածքը՝ 8 կմ²։ Փոստային ինդեքս՝ 28046։ Հեռախոսային կոդ՝ 0322։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոս։ 0322 660319
Էլեկտրոնային փոստ։ municipio@comune.meina.no.it
Պաշտոնական կայք։ http://www.comune.meina.no.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պչելինոե

Պչելինոե (ուկրաիներեն՝ Пчолине, Ղրիմի թաթարերեն՝ Qurtluq), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Կուրտլուկ։
2001 թվականի տվյալներով Պչելինոե գյուղում բնակվում էր 14 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նան Գրեյ

Նան Գրեյ(անգլ.՝ Nan Grey, հուլիսի 25, 1918(1918-07-25), Հյուստոն - հուլիսի 25, 1993(1993-07-25), Սան Դիեգո, Կալիֆոռնիա, ԱՄՆ), ամերիկացի կինոդերասանուհի։


== Կենսագրություն ==
Էշալ Լոլիտ Գրեյ Միլլերը (անգլ. ՝ Eschal Loleet Grey Miller) ծնվել է 1918 թվականի հուլիսի 25-ին, Տեխաս նահանգի Հյուստոն քաղաքում։ Գրեյը սովորել է Universal Studios-  կողմից շահագործվող դպրոցում որը նախատեսված էր ֆիլմի պայմանագրեր ունեցող երեխաների համար։
1934 թվականին Գրեյը մոր հետ  Հոլիվուդ է մեկնել արձակուրդներին։ Ընկերներից մեկը համոզել է նրան մասնակցել կինոփարձարկումնեի։ Նրա դեբյուտային ֆիլմը 1934 թվականին Warner Brothers ընկերության «Firebird» էր։ 1936 թվականին Ջոն Ուեյնի հետ նկարահանվել է «Ծովային սփոյլեր» ֆիլմում։ Նա հայտնվել է նաև «Դրակուլայի դուստրը» ֆիլմում (1936) և 1936 թվականի հանրաճանաչ երաժշտական ​​կատակերգության «Երեք խելոք աղջիկներ»-ի մեջ, ինչպես նաև իր «Երեք խելոք աղջիկները մեծացել են» ֆիլմում։
1960 թվականին հայտնագործել և շուկա է ներդրել կոսմետիկ հայելին` կարճատես կանանց համար։
1950 թվականի հունիսից Նան Գրեյը ամուսնացել է ամերիկացի երգիչ Ֆրենկի Լեյնի հետ, ով որդեգրել է նրա երկու դուստրերին (Փեմ և Ջան)։ Ամուսնությունը տևել է մինչև դերասանուհու մահը 1993 թվականի հուլիսի 25-ին `սրտի անբավարարությունից։


== Ֆիլիմագրություն ==
1934 - Հազարան Բլբուլ
1935 - Մեծ մարմնացում
1935- Կարմրազգեստ կինը
1936 - Սաթերի ոսկին
1936 - Դրակուլայի դուստրը
1936 - Ծովային սփոյլեր
1936 - Երեք սիրուն աղջիկներ
1938 - Վտանգը եթերում
1938 - Օրիորդաց դպրոց
1939 - Երեք սիրուն աղջիկներ մեծածել են
1939 - Լոնդոնի Թաուեր
1940 - Անտեսանելի մարդը վերադառնում է
1940 - Յոթ աղյուսակների տուն
1941 - Տարեց


== Ծանոթագրություններ ==
Թերեզա Մարգուլովա

Թերեզա Քրիսաափորի Մարգուլովա (Մարգուլյանց, օգոստոսի 14, 1912(1912-08-14), Բաքու, Ռուսական կայսրություն - հուլիսի 4, 1994(1994-07-04), Մոսկվա, Ռուսաստան), ատոմային էներգետիկայի բնագավառի խորհրդային գիտնական։ Տեխնիկական գիտությունների դոկտոր (1951), պրոֆեսոր (1953)։ ԽՄԿԿ անդամ 1942 թվականից։
1934 թվականին ավարտել է Ադրբեջանի ինդուստրիալ ինստիտուտը։ 1940 թվականից աշխատում է Մոսկվայի էներգետիկական ինստիտուտում։ 1956-1970 թվականներին՝ ամբիոնի վարիչ։ 1976 թվականից եղել է Բուդապեշտի տեխնիկական համալսարանի պատվավոր դոկտոր։


== Մրցանակներ և շքանշաններ ==
1971 թվականին «Ատոմային էլեկտրակայաններ» դասագրքի համար Մարգուլովային շնորհվել է ԽՍՀՄ պետական մրցանակ։ Մարգուլովան եղել է գիտության և տեխնիկայի ԽՍՀՍ պետական և լենինյան մրցանակներ շնորհող հանձնաժողովի անդամ։ Պարգևատրվել է Լենինի շքանշանով։


== Երկեր ==
Атомная энергетика и ее будущее. М. Энергия. 1977. Библиотека теплотехника;
Применение комплексонов в теплоэнергетике. М., 1973;
Методические рекомендации по преподаванию энергетических дисциплин : (Мировоззрен. аспект) / Т. Х. Маргулова, 54 с. ил. 20 см, М. МЭИ 1984;
Применение комплексонов в теплоэнергетике / Т. Х. Маргулова, 278,[1] с. ил. 21 см, 2-е изд., перераб. М. Энергоатомиздат 1986;
Водные режимы тепловых и атомных электростанций : [Учеб. для вузов по спец. «Технология воды и топлива на тепловых и атом. электростанциях»] / Т. Х. Маргулова, О. И. Мартынова, 318,[1] с. ил. 23 см, 2-е изд., исп. и доп. М. Высш. шк. 1987;
Атомные электрические станции : [Учеб. по курсу «Атом. электр. станции» для вузов по спец. «Проектирование и эксплуатация АЭС», «Конструирование и монтаж оборуд. АЭС», «Основы автомат. управления АЭС»] / Т. Х. Маргулова, 296 с. ил. 22 см, 5-е изд., перераб. и доп. М. Изд-во лит. по атом. технике 1994.


== Գրականություն ==
Саркисян А. Е. Армяне-военные ученые, конструкторы, производственники и испытатели XX века. Т.2.-Ер.:"Амарас", 2005, с. 411-417.
Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5.
(2263) Շանքսի

(2263) Շանքսի (անգլ.՝ Shaanxi), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 30-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 3,01681 ա. մ., առավելագույնը մոտենում է 2,6778 ա. մ. հեռավորության վրա և հեռանում 3,3558 ա. մ.։ Արեգակի շուրջ մեկ ամբողջական պտույտ է կատարում 1913,91 երկրային օրվա ընթացքում, իր ուղեծրով շարժվելով միջինում 0,188097 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2263) Շանքսի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օսո դե Սիո

Օսո դե Սիո  (իսպ.՝ Ossó de Sió, կատ.՝ Ossó de Sió) մունիցիպալիտետ Իսպանիայում։ Մտնում է Լեյդա ինքնավար համայնքի մեջ՝ Կատալոնիա պրոինցիայում։ Գտնվում է Ուրժել շրջանում։ Զբաղեցնում է 26,3 կմ² մակեերես։ Բնակչությունը կազմում է 226 (2010 թվական)։


== Ծանոթագրություններ ==
Սունա (քաղաքատիպ ավան, Սունսկի շրջան)

Սունա (ռուս.՝ Суна), քաղաքատիպ ավան Ռուսաստանի Կիրովի մարզի Սունսկի շրջանի կազմում։
Բնակչությունը 2010 թվականին գրանցված տվյալներով կազմում էր 2100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորոդնա (գյուղ, Յարցևսկի շրջան)

Գորոդնա (ռուս.՝ Городна), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պլավինիշչենսկի գյուղական խորհուրդ (Ռոմենսկի շրջան)

Պլավինիշչենսկի գյուղական խորհուրդ  (ուկրաիներեն՝ Плавинищенська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Պլավինիշչենսկի գյուղական խորհրդում բնակվում էր 1754 մարդ։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ժողովածու (603)

Ժողովածու (603), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 603 թվի տակ։ Ձեռագիրը գրվել է 1709 թվականին Դավիթ աբեղա գրիչի կողմից։ Գրված է թղթի վրա, որը ունի 16․7×10․7 չափս։ Ձեռագիրը կազմված է 266 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ ոսկեթել մետաքս։ Հիշատակարաններ գրչի՝ 117ա, հետագայի՝ 117ա (1726 թ․):


== Բովանդակություն ==
Տրամադրութիւն ասի կարգ մասանց ունողին․․․։
Արիստոտէլի ի վեր քան զբնականացն։
Ներս, Լամբրոնացւոյ Մեկնութիւն էր ընդ եղբարս-ի։
Քարոզք (Գր․ Տաթեացի, Յովհ․ Որոտնեցի)։
Թուղթ Դիոնիսիոսի տռ Տիմոթէոս։
Վարդ Արևելցւոյ Յաղագս բնութեան։
Կարգադրութիւն ցուցման օրհնութիւնաբեր ցուցակին։
Ցանկ Յալսմաւուբաց։
Համաձայնութիւն չորից աւետարանչացն։
Թագաւորք հայոց և պարթևաց։
Գուշակութւին։
Տոմար։


== Ծանոթագրություններ ==
Ռեյտերի համախտանիշ

Ռեյտերի համախտանիշ (անգլ.՝ Reiter's syndrome), գրականության մեջ հայտնի է նաև որպես միզակնաձուսպային (ուրոօկուլո-սինովիալ) համախտանիշ։ Բնորոշվում է ախտանիշների եռյակով՝ հոդերի, միզատար ուղիների և աչքերի ախտահարումներով։


== Առաջացման պատճառ և ախտածագում ==
Առաջացման պատճառը և ախտածագումը բացահայտված չեն։ Ռեյտերը (Hans Conrad Julius Reiter) այն նկարագրել է դիզինտերիա կրած հիվանդի մոտ, իսկ այլ հեղինակներ՝ ռևմատիզմի, պալարախտի, սիֆիլիսի, ոչ սպիցիֆիկ խոցային կոլիտի ժամանակ։
Կլինիկորեն նշված եռյակից առավել հաճախ նկատվում են մեծ հոդերի ախտահարումները` համեմատաբար բարենպաստ ընթացքով։ Հոդային արտահայտությունները խիստ տարբեր են, թեթև ցավազգացողությունից մինչև ծանր ձևափոխությունները՝ այտուցվածությամբ, ջլերի և ոսկրաշապիկի ախտահարումներով, հոդերի շարժունակության երկարատև խանգարումներով։ Ընթացքը համառ է, հաճախ սրացման հակումով։ Ռենտգենաբանորեն հայտնաբերվում են չափավոր օստեոպորոզ, հոդաճեղքի նեղացում։

Միզատար ուղիների ախտահարումներն արտահայտվում են միզուկի, միզապարկի, երիկամի ավազանի բորբոքումներով։ Նկարագրված են պիելոնեֆրիտներ՝ խրոնիկական երիկամային անբավարարության զարգացումով։
Տեսողական օրգաններում կարող են նկատվել շաղկապենու թեթև բորբոքումներից մինչև կուրության հասնող ախտահարումներ։
Հնարավոր են նաև կպչուն պլևրիտ, միոկարդիտ, պերիկարդիտ, քթի և բերանի լորձաթաղանթի բորբոքումներ՝ անցավ խոցոտումներ, մաշկի բշտիկային ցանավորումներ և այլն։
Հիվանդության սուր շրջանում ջերմությունը բարձր է (38-39 աստիճան), ուղեկցվում է լեյկոցիտոզով և ԷՆԱ-ի նշանակալի բարձրացմամբ։


== Բուժում ==
Բուժումը հանգում է միջին դեղաչափերով հակաբիոտիկների, կորտիկոստերոիդների և հակաբորբոքային միջոցների համատեղ կիրառմանը։


== Տես նաև ==
Հոդաբորբ


== Ծանոթագրություններ ==


== Արտաքին հղումներ ==
Reiter’s syndrome
Մա Շուայ

Մա Շուայ (չինարեն՝ 马帅, пиньинь: Mǎ Shuài, փետրվարի 16, 1985(1985-02-16), Դալյան, Լյաոնին, Չինաստան), չինացի նախկին ֆուտբոլիստ, հարձակվող։


== Ակումբային կարերիա ==
Երիտասարդական կարերիան սկսել է «Դալյան Շիդե» ակումբում և 2004 թվականին դարձել է հիմնական կազմի անդամ։ 2004/05 խաղաշրջանից առաջ Շուահ Ման վարձավճարով տեղափոխվել է Հոնկոնգի «Սիտիզեն» ակումբ։ Նույն խաղաշրջանում ակումբի կազմում 21 խաղում խփել է 14 գնդակ, ինչը թույլ է տվել նրան համարվել առաջնության 11 լավագույն խաղացողներից մեկը։ Հոնկոնգում հաջող խաղաշրջանից հետո ակումբը որոշում է վերադարձնել նրան 2005 թվականի աշնանը։ 2005 թվականի հուլիսի 10-ին բարձրագուն լիգայում նա իր նորամուտն է նշել «Բեյցզին Հոան» ակումբի դեմ խաղում, ինչպես նաև միանգամից աչքի է ընկել։ Խաղը վերջացել է «Դալյան» ակումբի հաղթանակով` 4-3 հաշվով։ 2005 թվականի բարձրագույն լիգայի վեցերորդ խաղում «Դալյան Շիդե» ակումբի կազմում խփել է հինգ գոլ։ 2005 թվականի նոյեմբերի 20-ին Ման Չինաստանի գավաթում հաղթական գոլ է խփել «Շանդուն Լունեն» ակումբի դեմ խաղում։
2006 թվականին Ման կրկին խաղալու հնարավորություն է ստացել, սակայն մարզիչները հիմնականում նրան թողել են պահեստայինների նստարանին։ Արդյուքում ինը խաղերի ընթացքում խաղացողը ոչ մի անգամ աչքի չի ընկել։ 2007 թվականին նոր մարզիչ Ջոն Բոնֆրերեն խաղացողի հետ խնդիր ունենալու պատճառով հեռացրել է նրան թիմից, որի արդյունքում 2008 թվականին լքել է Դալյանը։ Մարզիչի հեռանալուց հետո Ման բուժում էր վնասվածքը և չի կարողանում վերադառնում թիմ։ Ման դիտումներ է անցել «Ցինդաո Չժունեն» և «Չանշա Հինդե» ակումբներում, սակայն ակումբներին չի համապատասխանել։
2010 թվականին Ման մեկնել է Ճապոնիա, որտեղ հանդես է եկել գավառական «Անսոմետ Իվատե Խաչիմանտայ» ակումբում։ 2011 թվականին նա վերադարձել է Չինաստան, որտեղ մեկ տարվա պայմանագիր է ստորագրել «Լյաոնին Խուվին» ակումբի հետ։ Թիմում նրան չի հաջողվել դառնալ մշտական խաղացող, արդյունքում պայմանագրի ավարտին ակումբը հրաժարվել է խաղացողի ծառայություններից։
2012 թվականի մարտից սկսել զբաղվել մարզչական աշխատանքով Գուանչժոույի ֆուտբոլային դպրոցում։


== Ձեռքբերումներ ==


=== Ակումբային ===
 «Դալյան Շիդե».

Չինաստանի ֆուտբոլի առաջնության չեմպիոն-2005
Չիանստանի գավաթակիր-2005


== Ծանոթագրություններ ==


== Արտաքին հղումներ ==
Профиль игрока на сайте sodasoccer.com(չաշխատող հղում)
Աստերոիդների ցանկ (41001-41100)

Աստերոիդների ցանկ (40901-41000)  • Աստերոիդների ցանկ  • Աստերոիդների ցանկ (41101-41200)
 Աստերոիդների ցանկ (40901-41000)  • Աստերոիդների ցանկ  • Աստերոիդների ցանկ (41101-41200)


== Աղբյուր ==
«Discovery Circumstances: Numbered Minor Planets (40001)-(45000)»։ www.minorplanetcenter.net
Ջիլ Բիրմինգհեմ

Ջիլ Բիրմինգհեմ (անգլ.՝ Gil Birmingham, հուլիսի 13, 1953(1953-07-13), Սան Անտոնիո, Տեխաս, ԱՄՆ), ամերիկացի դերասան։


== Կենսագրություն ==
Ջիլ Բիրմինգհեմի հայրը բնիկ ամերիկացի է, իսկ մայրը Կովկասից է։ Դերասանը ծնվել է Սան Անտոնիոյում, Տեխաս նահանգում։ 1981 թվականին Ջիլը Հարավային Կալիֆոռնիայի համալսարանում ստացել է բակալավրի կոչում, քաղաքականության, ծրագրավորման ֆակուլտետում։ 1986 թվականից սկսել է նկարահանվել հեռուստասերիալներում։


== Ֆիլմագրություն ==
Riptide (1986)
Ֆելքոն Քրեսթ (սերիալ, 1987 թվական)
Տուն 2. Անիծված վանք (1987)
Բժիշկ Քուին. «կին-բժիշկ» (սերիալ, 1993—1998)
Յագուար (1996)
Բաֆի. Վամպիրների կործանիչը (սերիալ, 1997—2003)
Նայթմեն (սերիալ։ 1997—1998)
Թորնբերիի վայրի ընտանիքը (սերիալ, 1998—2001)
Ֆրենկին մեկնում է Հոլիվուդ (1998)
V.I.P. (սերիալ։ 1998—2002)
Հիացմունք (սերիալ, 1998—2006)
Տղա-եղնիկ (2001)
Կարմիր մաշկ ունեցողները (2002)
(2003)
Բժշկական քննություն (սերիալ, 2004—2005)
Վերոնիկա Մարս (սերիալ, 2004—2007)
Արևմուտքում 2005
Վերջին ծիլեր (2005)
Երկար ճանապարհ (2005)
Շնորհակալություն գնումների համար (սերիալ, 2006—2008)
Մթնշաղ (2008), դեր՝ Բիլի Բլեք
Love Ranch (2009)
Castle (2009) դեր՝ Չիկա Տե, սեզոն 2, սերիա 9
Մթնշաղ. Նորալուսին (2009), դեր՝ Բիլի Բլեք
Մթնշաղ. Խավարում (2010), դեր՝ Բիլի Բլեք
Մթնշաղ. Լուսաբաց` Մաս 1 (2011) դեր՝ Բիլի Բլեք
The Lying Game (2011)
Միայնակ ռենջերը (2013)


== Ծանոթագրություններ ==


== Արտաքին հղումներ ==
Ջիլ Բիրմինգհեմը  Internet Movie Database կայքում
Պաշտոնական կայք (անգլ.)
MySpace (անգլ.)
Ղարաջավիրեն (Սեբաստիայի գավառ, այլ գյուղ)

Ղարաջավիրեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նովրուզ Մամեդով

Նովրուզ Մամեդով (ադրբ.՝ Novruz Məmmədov, մարտի 15, 1947(1947-03-15), Շմրթա, Բաբեկի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԽՍՀՄ), հասարակական-քաղաքական գործիչ, քաղաքագետ, դիվանագետ և թարգմանիչ, 2018 թվականի ապրիլի 21-ից սկսած Ադրբեջանի Հանրապետության 9-րդ վարչապետը։


== Կենսագրություն ==
Նովրուզ Մամեդովը ծնվել է 1947 թվականի մարտի 15-ին Բաբեկի շրջանի Շիխմահմուդ գյուղում։ Նովրուզ Մամեդովը 1964 թվականին ավարտել է միջնակարգ դպրոցը և ընդունվել է Ադրբեջանի մանկավարժական օտար լեզուների ինստիտուտի «Եվրոպական լեզուների» ֆակուլտետի ֆրանսիական բաժին։ 1970 թվականին ավարտել է նույն ֆակուլտետը` գերազանցության դիպլոմով։ Նովրուզ Մամեդովը աշխատել է 1967-1968 թվականներին Ալժիրում, 1971-1973 թվականներին՝ Գվինեայում, իսկ 1978-1981 թվականներին կրկին Ալժիրում որպես թարգմանիչ և գլխավոր թարգմանիչ։ 1991 թվականին ստացել է «Բանասիրական գիտությունների  թեկնածուի» գիտական աստիճան։
Նա գիտի ադրբեջաներեն, ֆրանսերեն, ռուսերեն, անգլերեն և թուրքերեն։ Ամուսնացած է, ունի 3  երեխա և թոռներ։


== Աշխատանքային գործունեություն ==
1992–1993 թթ. աշխատել է Ադրբեջանի մանկավարժական օտար լեզուների ինստիտուտում։
1993-1997 թթ. աշխատել է ֆրանսերեն լեզվի ֆակուլտետի դեկան։
1997 թվականի ապրիլի 12-ին Նա նշանակվել է Ադրբեջանի Հանրապետության նախկին Նախագահ Հեյդար Ալիևի կողմից `Ադրբեջանի Հանրապետության Նախագահի վարչակազմի արտաքին հարաբերությունների բաժնի պետ։
1995-1997 թվականներին եղել է  Հեյդար Ալիևը ֆրանսերեն թարգմանիչ։
2005 թվականի սեպտեմբերից հանդիսանում է ՅՈՒՆԵՍԿՕ-ի Ադրբեջանի ազգային հանձնաժողովի անդամ։
2017 թվականի հունիսի 1-ից մինչև 2018 թվականի ապրիլի 21-ը եղել է Ադրբեջանի նախագահի արտաքին  քաղաքականության օգնական։
2018 թվականի ապրիլի 21-ից Ադրբեջանի Հանրապետության վարչապետն է։


== Պարգևներ ==
1998 թ.- Ֆրանսիայի նախագահ Ժակ Շիրակի կողմից Ֆրանսիայի պատվավոր մրցանակը «Legion d’Honneur»
2007 թ.- Ադրբեջանի Հանրապետության նախագահ Իլհամ Ալիևի կողմից «Փառքի» պատվանշան
2009 թ.- Լեհաստանի Պատվո լեգեոն պատվանշան
2017 թ.- Ադրբեջանի Հանրապետության Նախագահ Իլհամ Ալիևի կողմից «Պատվո» պատվանշան;


== Ծանոթագրություններ ==
Տամալե

Տամալե  (անգլ.՝ tamale, իսպ.՝ tamal), ամերիկյան ուտեստ է, փաթաթված եգիպտացորենի տերևներով։


== Բաղադրատոմս ==
եգիպտացորեն 6 հատ
ալյուր 3 բաժակ
շաքարավազ 1 ճ.գդալ
աղ 1 թ.գդալ
կտրատած կծու չիլի պղպեղ 1/3 բաժակ
կաթնաշոռ 2 բաժակ
պանիր


== Պատրաստման եղանակ ==
Կաթսայի մեջ դնել եգիպտացորենի կեղևը, հետո լցնել տաք ջուր, այնուհետև եփել 4-5 ժամ։ Եգիպտացորենի սերմերը առանձնցնել և մանրացնել խոհանոցային կոմբայնով։ Այդ զանգվածից վերցնել 3 բաժակ, ավելացնել ալյուր, շաքարավազ և աղ։ Այս ամենը հարիչով հարել, վերջում ավելացնել եգիպտացորենի ամբողջական հատիկները։ Ափսեի վրա դնել եգիպտացորենի շերտերը, վրան ավելացնել խառնուրդը, պղպեղը, քերիչով անցկացրած պանիրն ու կաթնաշոռը, փաթաթել այնպես, որ բոլոր կողմերը փակ լինեն։ Պատրաստվածը եփել գոլորշու վրա 3 րոպե։
Ուտեստը կարելի է մատուցել ավելացնելով կանաչի կամ սոուս։


== Գրականություն ==
Մեքսիկայի նոր համալսարան, 1998
Ժուիե (Շարանտի գավառ)

Ժուիե (ֆր.՝ Juillé), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 185 մարդ, բնակչության խտությունը` 21.51 մարդ/կմ²։ Բնակավայրը զբաղեցնում է 8.60 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 75 կմ հարավ, Անգուլեմ քաղաքից` 32 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 122 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 30։ Ակտիվության ցուցանիշը կազմում է 75,4 %։ 92 աշխատունակ մարդկանցից աշխատել է 81 անձ (44 տղամարդ և 37 կին)։ Գործազուրկ են եղել 11 անձ (7 տղամարդ և 4 կին)։ 30 անաշխատունակներից 11-ը եղել են աշակերտներ կամ ուսանողներ, 13-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շպեյզա

Շպեյզա, շպայզե (գերմ.՝ Speise - բառացի՝ կերակուր), որոշ գունավոր մետաղների արտադրության ընթացքում ստացվող կողմնակի կամ միջանկյալ արտադրանք։ Պղնձի, նիկելի, կոբալտի, երկաթի և այլ մետաղների արսենիդների և անտիմոնիդների համաձուլվածք է։ Շպեյզան առաջանում է կապարի, կոբալտի, նիկելի և այլ հանքանյութերի ու խտանյութերի հալման ժամանակ, որոնք պարունակում են մեծ քանակությամբ մկնդեղ, ընդ որում Շպեյզայի մեջ կուտակվում են պղինձ, կոբալտ, նիկել, ինչպես նաև ոսկու ու պլատինի մի մասը։ Թանկարժեք մետաղները կորզելու համար Շպեյզայի սկզբում թրծում են՝ մկնդեղն ու ծծումբը հեռացնելու համար, ապա ստացված մետաղների օքսիդները ենթարկում հետագա վերամշակման։
Ցեյ Լուն

Ցեյ Լուն  (անգլ.՝ Cai Lun, չինարեն՝ 蔡倫, ոչ ուշ քան 62, Leiyang, Guiyang Commandery, Հան դինաստիա - 121, Լոյան, Հան դինաստիա)՝ չինական Խան դինաստիայի ներկայացուցիչ, որին վերագրվում է թղթի  գյուտը։
Ցեյ Լուն ծնվել է  Լեիյան քաղաքում, որը գտնվում է Խունյան  նահանգի ներկայիս Խենյան շրջանում։ Մ. թ. 75 թվականին նա  հայտնվում է  կայսերական պալատում արդեն որպես ներքինի, իսկ 105 թվականին հանդես է գալիս թղթի տեխնիկական արտադրության բարելավման թեմայով զեկույցով՝ նշանավորելով իր գործունեությունը և անձը։ Այս իրադարձությունից հետո կայսր Խե Դին (Լյու Չժաո) շնորհում է նրան նախարարի բարձրագույն տիտղոս և տալիս մեծ հարստություն։ Սակայն նա հայտնվում է պալատական խժդժության մեջ կայսեր Ան Դիի օրոք, և վերջ է տալիս իր կյանքին ինքնասպանությամբ՝ խմելով թույն։


== Թղթի ստեղծման պատմություն ==

Նախքան Ցեյ Լունի թղթի հայտնագործումը, թղթի համար նյութ էր ծառայում կանեփի տերևները, իսկ ավելի վաղ շրջանում հումք էին հանդիսանում արհեստական մետաքսի կոկոնները։ Ցեյ Լուն թուղթը մշակելիս օգտագործում էր  մանրաթելեր, փայտի մոխիր, կաշի և կանեփ։ Այս ամենը խառնում էր ջրով  և ստացված զանգվածը լցնում էր թղթի համար նախատեսված հատուկ կաղապարների մեջ (փայտից շրջանակներ՝ պատրաստված բամբուկի մազմզուկներով)։ Այնուհետև արևի տակ չորացնելուց հետո, նա այդ մասսան հարթեցնում էր հատուկ քարերի միջոցով։ Արդյունքում ստացվում էր բավական ամուր մակերես ունեցող թուղթ։ Ցեյ Լունի գյուտից հետո, թղթի արտադրությունը սկսեց արագ կատարելագործվել։ Թուղթն էլ ավելի ամուր դարձնելու համար սկսեցին ավելացնել օսլա, սոսինձ, բնական ներկանյութեր և այլն։

		
		
		
		


== Տես նաև ==
Չորս մեծագույն հայտնագործություններ


== Գրականություն ==
Б.Байер, У. Бирштайн и др. История человечества 2002 ISBN 5-17-012785-5


== Ծանոթագրություններ ==
Աշոտ Մուշեղյան

Աշոտ Վարազդատի Մուշեղյան (հունիսի 11, 1933(1933-06-11), Երևան, Հայկական ԽՍՀ, ԱԽՖՍՀ, ԽՍՀՄ - նոյեմբերի 8, 1994(1994-11-08), Երևան, Հայաստան), հայ ֆիզ-քիմիկոս։ Քիմիական գիտությունների դոկտոր (1986), պրոֆեսոր (1988)։ Մշակել է որդան կարմիրից քիմիապես մաքուր ներկանյութի ստացման նոր մեթոդ)։
Գրականագետ, թարգմանիչ, բանասիրական գիտությունների դոկտոր Ալբերտ Մուշեղյանի եղբայրը։


== Կենսագրություն ==
Աշոտ Մուշեղյանը ծնվել է Երևանում, Արևմտյան Հայաստանից գաղթած ընտանիքում։ 1951-1956 թթ. սովորել է Երևանի պետական համալսարանի քիմիայի ֆակուլտետում, ապա ավարտել ԵՊՀ ասպիրանտուրան՝ պաշտպանելով թեկնածուական ատենախոսություն։
1960 թվականին ՀՀ ԳԱԱ օրգանական քիմիայի ինստիտուտի հրավերով այնտեղ հիմնում է սպեկտրալ անալիզի լաբորատորիա։ 1960-1976 թթ դասավանդել է Երևանի Քիմիական տեխնիկումում։ 1967 թվականից դասավանդել է Երևանի պետական համալսարանում, աշխատել մայր բուհի տեսական և ֆիզիկական քիմիայի ամբիոններում՝ 1987 թվականին հիմնելով քվանտային քիմիայի ամբիոնը։ 1988-1994 թթ. ղեկավարել է ԵՊՀ կատալիզի ամբիոնը։ Միաժամանակ շուրջ մեկ տասնամյակ եղել է որդան կարմիրն ուսումնասիրող աշխատանքային խմբի գիտական ղեկավարը։


== Գիտական գործունեություն ==
Հետազոտությունների բնագավառներն են՝ չհագեցած միացությունների տարասեռ կատալիտիկ փոխարկումների ֆիզքիմիական օրինաչափությունների ուսումնասիրումը, անթափոն արտադրության մեջ և ավտոմեքենաների թունավոր արտանետումները վնասազերծող չեզոքարարների ստեղծման համար կիրառվող տարասեռ կատալիզատորների մշակումը։
Ա. Մուշեղյանն իր դոկտորական թեզով առաջին անգամ առաջ քաշեց ացետիլենային միացությունների կատալիտիկ փոխարկումների ֆիզիկաքիմիական դրույթները։ Իր առջև դրված գիտական պրոբլեմը նա լուծել է, օգտագործելով կոմպլեքսային` քվանտաքիմիական, կոնֆորմացիոն անալիզի և տատանողական սպեկտրների տեսական հաշվարկային մեթոդներ։
1988-1990- ական թվականներին Մուշեղյանն առաջ քաշեց էկոլոգիական քիմիայի գաղափարը, որի նպատակն էր օդային ավազանի պահպանումը թունավոր արտանետումներից։ Նշված խնդրի շրջանակներում ուսանողական գիտական աշխատանքային խմբի հետ համատեղ նա ստեղծեց կատալիտիկ-ջերմափոխանակիչներ, մասնավորապես պղինձ-նիկելային և ալյումինային կատալիզատորներ, որոնց օգնությամբ 70-90% վնասազերծում էր ածխածնի օքսիդը (CO), ազոտի օքսիդները և ածխաջրածինները։ Այս կատալիզատորները իրենց արդյունավետությամբ չեն զիջում ներկայումս կիրառվող թանկարժեք կատալիզատորներին։
Մուշեղյանի ղեկավարած աշխատանքային խմբի ջանքերի շնորհիվ հայկական որդան կարմիրն ստացավ երկրորդ կյանք։ Հենվելով միջնադարյան մատենագրության և երբեմնի մոռացված ավանդույթների վրա՝ հաջողվեց ոչ միայն բացահայտել ՀՀ Արմավիրի ու հարակից մարզերի աղուտներում հանդիպող այդ զարմանահրաշ միջատի մարմնից լուսակայուն ներկանյութի ստացման դարավոր գաղտնիքը, այլև մանրազնին ուսումնասիրել նրա քիմիական կառուցվածքն իր բոլոր բաղադրիչներով, ինչպես նաև մշակել արտադրության, մասնավորապես՝ գորգագործության, մանածագործության, նաև սննդի ու օծանելիքի արդյունաբերության և բժշկության մեջ դրա կիրառության արդյունավետ եղանակները։ Այդ ամենը փաստագրված է հեղինակային իրավունքներով, արտադրության համար սահմանված ռեգլամենտով և հարյուրավոր գիտական զեկուցումներով։


== Ծանոթագրություններ ==


== Արտաքին հղումներ ==
«Այդ առեղծվածային որդան կարմիրը» «Ավանգարդ», 14 ապրիլի, 1982
«Որդան կարմիր» «Հայրենիքի ձայն», 11 հունիսի, 1986
«Կրկին որդան կարմիրի մասին» «Երկիր», 25 հունվարի, 1994
Եգոր Բուլիչովն ու մյուսները

«Եգոր Բուլիչովը և մյուսները» (ռուս.՝ «Егор Булычов и другие»), խորհրդային գեղարվեստական ֆիլմ, Մ. Գորկու համանուն պիեսի էկրանավորումը։ Սերգեյ Սոլովյովի (այն ժամանակ ՎԳԻԿ-ի շրջանավարտ) առաջին աշխատանքն է լիամետրաժ կինոյում։


== Սյուժե ==
Ֆիլմի գործողությունները տեղի են ունենում Կոստրոմա քաղաքում 1917 թվականին՝ փետրվարյան իրադարձություններից առաջ։ Եգոր Բուլիչովը, որը հարուստ ռուս արդյունաբերող է, ծանր հիվանդացել է։ Կանխազգալով իր մահը և հասարակության մեջ սպասվող մեծ փոփոխությունները՝ Բուլիչևը հիշում է իր կյանքը և ափսոսում, որ այն սխալ է ապրել։ Բուլիչովը, վերջին ուժերն օգտագործելով, վիճում է հոգով իրեն օտար մարդկանց հետ, ովքեր շրջապատում են նրան՝ ձախողված կառավարիչ Բաշկինը, հոգևորական Պավլինը։ Մինչդեռ կյանքը շարունակվում է. ընտանիքն ու մեռնողի մերձավորներն աստիճանաբար սկսում են կիսել Ժառանգությունը, իսկ Բուլիչովի դուստրը պատրաստվում է նշանադրության։


== Դերերում ==
Միխայիլ Ուլյանով – Եգոր Բուլիչով
Մայա Բուլգակովա – Քսենյա, Բուլիչովի կինը
Զինաիդա Սլավինա – Վարվառա, Քսենյայի ավագ դուստրը
Եկատերինա Վասիլևա – Ալեքսանդրա, կրտսեր, ապօրինի դուստր
Անատոլի Ռոմաշին – Անդրեյ Զվոնցով, Վարվառայի ամուսինը
Ռիմա Մարկովա – մայրապետ Մելանյա, կնոջ քույրը
Նինա Ռուսլանովա – Գլաֆիրա, սպասուհի
Եֆիմ Կոպելյան – Վասիլի Դոստիգաև, գործընկեր
Վալենտինա Շարիկինա – Ելիզավետա, Դոստիգաևի կինը
Ելենա Սոլովեյ – Անտոնինա, Դոստիգաևի դուստրը
Գեորգի Բուրկով – Ալեքսեյ, Դոստիգաևի որդին
Յուրի Նազարով – Յակով Լապտև, Բուլիչովի սանիկը
Վլադիմիր Եմելյանով – Մոկեյ Պետրովիչ Բաշկին, կառավարիչ
Լև Դուրով – շեփորահար Գավրիլա 
Լեոնիդ Իուդով – Դոնատ
Եվգենի Ստեբլով – Ստեպան Տյատին, Զվոնցովի զարմիկը
Եվգենի Տետերին – բժիշկ
Վյաչեսլավ Տիխոնով – հոգևորական Պավլին
Իվան Լապիկով – շղթաներով խելագար
Վերոնիկա Վասիլևա – էպիզոդ
Օլգա Պրոխորովա – էպիզոդ


== Նկրահանող խումբ ==
Սցենարի հեղինակ և ռեժիսոր՝ Սերգեյ Սոլովյով
Օպերատոր՝ Լեոնիդ Կալաշնիկով
Նկարիչ՝ Ալեքսանդր Բորիսով
Կոմպոզիտոր՝ Իսահակ Շվարց
Կոստյումների նկարիչ՝ Գաննա Գանևսկայա


== Ծանոթագրություններ ==


== Արտաքին հղումներ ==
«Եգոր Բուլիչովն ու մյուսները» ֆիլմը «Энциклопедия отечественного кино» կայքում
ԱՄՆ-ի խոշորագույն լճերի ցանկ

ԱՄՆ-ի խոշորագույն լճերի ցանկ, հետևյալ ցանկում ներկայացված են ամենախոշոր լճերն ու ջրամբարները ըստ հայելու մակերեսի, որոնք մասամբ կամ ամբողջությամբ պատկանում են ԱՄՆ-ին։ Ջրի մակարդակը թվարկվող լճերում խիստ տատանվում է և նշված են միջին տվյալները։ Այն լճերը, որոնց մի մասը գտնվում է Կանադայի սահմանում (հարևան երկիր է ԱՄՆ-ին), տվյալները ներկայացված են լճի ընդհանուր տարածքի վերաբերյալ, ոչ թե միայն ԱՄՆ-ի տարածքում գտնվող հատվածի մասին։


== Լճեր և ջրամբարներ ==
Ըստ մակերեսի աճման կարգի


== Տես նաև ==
Տարածքով ամենամեծ լճերի ցանկ (ամբողջ աշխարհ)
Ամերիկայի Միացյալ Նահանգների աշխարհագրություն
Մեծ Լճեր


== Ծանոթագրություններ ==


== Արտաքին հղումներ ==
Lake & Reservoir Search Results (անգլ.) կայքում lakelubbers.com
Profile of the People and Land of the United States — Water — Lakes (անգլ.) կայքում nationalatlas.gov
10 крупнейших озёр США (անգլ.) կայքումgeography.about.com
20 крупнейших озёр США (անգլ.) կայքում statista.com
Արագածի ալպյան արգելավայր

Արագածի ալպյան արգելավայր, բնության հատուկ պահպանվող տարածք, Հայաստանի Հանրապետության 26 արգելավայրերից մեկը։ Կազմավորվել է 1959 թվականին, ունի 300 հա տարածք։ Գտնվում է Հայաստանի Արագածոտնի մարզում՝ Արագած լեռնազանգվածի 3200-3500 մ բարձրություններում։ Ստեղծվել է սառցադաշտային Քարի լճի և հարակից ալպյան մարգագետինների պահպանության նպատակով։


== Ծանոթագրություններ ==
Բոգորոդսկոյե (Ռեմոնտնենսկի շրջան)

Բոգորոդսկոյե (ռուս.՝ Богородское), գյուղ Ռուսաստանի Դաշնության Ռոստովի մարզի Ռեմոնտնենսկի շրջանում։ Մտնում է Կալինինսկի գյուղական համայնքի կազմի մեջ։
Անահիտ Մակինցյան

Անահիտ Պողոսի Մակինցյան (սեպտեմբերի 13, 1925(1925-09-13), Միլան, Իտալիայի թագավորություն - մարտի 12, 2015(2015-03-12), Մոսկվա, Ռուսաստան), հայ գրող, թարգմանիչ։


== Կենսագրություն ==
Ավարտել է Երևանի պետական համալսարանի հայկական և ռուսական բանասիրական ֆակուլտետները։ 1954 թվականին նկարահանվել է «Մանրուք» հայկական ֆիլմում։ Հետագայում տեղափոխվել է Կրասնոդար, 1961 թվականից բնակվում է Մոսկվայում։ 1967-1992 թվականներին աշխատել է «Գեղարվեստական գրականություն» հրատարակչությունում՝ որպես «ԽՍՀՄ ազգերի գրականության» գլխավոր խմբագիր։ Մակինցյանի խմբագրության տարիներին հրատարակվել է ավելի քան 200 գիրք և ժողովածու։ Գրել է «Շտրիխներ դիմանկարին» գիրքը՝ նվիրված հոր՝ Պողոս Մակինցյանի հիշատակին։


== Ընտանիք ==
Հայրը՝ Պողոս Մակինցյան
Մայրը՝ Եվգենյա Սեբար
Ամուսին՝ Գեորգի Աղաբալյանց, գինու քիմիայի և տեխնոլոգիայի բնագավառի գիտնական
Դուստր՝ Եվգենյա Աղաբալյանց
Դուստր՝ Կարինե Ավագյանց (Աղաբալյանց)
Թոռներ՝ Վիկտորյա Ավագյանց
Անահիտ Կարպովա
Գևորգ Ավագյանց
Նիկիտա Կարպով
Գայանե Ավագյանց


== Ծանոթագրություններ ==


== Արտաքին հղումներ ==
Պաշտոնական կայք
Պոնտոս (Իսպանիա)

Անվան այլ կիրառումների համար տե՛ս՝ Պոնտոս (այլ կիրառումներ)Պոնտոս  (իսպ.՝  Pontós) մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալիտ Էմպորդա շրջանում։ Տարածքը կազմում է 13․7 կմ2, բնակչությունը՝ 242 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Pontós
Instituto de Estadística de Cataluña
Աստերոիդների ցանկ (118801-118900)

Աստերոիդների ցանկ (118701-118800)  • Աստերոիդների ցանկ  • Աստերոիդների ցանկ (118901-119000)
 Աստերոիդների ցանկ (118701-118800)  • Աստերոիդների ցանկ  • Աստերոիդների ցանկ (118901-119000)